Sõit oli ülimalt õpetlik, kohe  väga-väga hea, sest laps sai omal nahal tunda, mida tähendab, kui päästevest ei ole nõuetekohaselt kinnitatud. Just see "nõuetekohaselt kinnitatud" on võlusõna. Hea oligi, et me ta vestikinnitust enne sõitu üle ei tšekanud, suur mees paneb ise ennast valmis, eks ole, muidu ta poleks üldse mingit õppetundi saand. Ja ma kinnitan, et kõik oli kontrolli all ja turvatud, nii et ärge muretsege, aga ühel korral, kui tüüp lohvist liiga kaugele maha jäi, sai ta oma mittenõuetekohaselt kinnitatud vesti sees korralikult  mässata. Ta oli selle paela, mis jalgade vahelt läbi käib, jätnud pingutamata. Lisaks oli Kmr vesti luku kinni tõmmanud nii, et luku otsa juures paela jättis lahti. Lukk hakkas meres mässates enneolematu kiirusega avanema. Kõige selle tulemusena hakkas vest tal üle pea kippuma. Kmr oskab ujuda, onju, kenasti rabeles seal kuni ta välja tirisime.